stanford-oval/wikipedia huggingface dataset:
Fatima Meer
Poliittinen aktivismi

Vuonna 1946 Meer liittyi monien muiden Etelä-Afrikan intialaisten tavoin apartheidin vastaiseen, passiivisen liikkeeseen, ja hän perusti Student Passive Resistance Committeen ("Opiskelijoiden passiivisen vastarinnan komitea"). Hän oli myös mukana perustamassa Durban District Woman's Leagueta ("Durbanin alueen naisten liittouma"), organisaatio jonka tarkoituksena oli parantaa afrikkalaisten ja intialaisten suhteita ryhmien välisten vuoden 1949 rotumellakoiden jälkeen.
Kun Kansallispuolue pääsi valtaan kesäkuussa 1948, ja aloitti tiukan apartheid-politiikkansa ajamisen, Fatima Meerin aktivismi lisääntyi, ja Meer oli yksi Etelä-Afrikan naisten liittouman (FSAW) perustajajäsenistä. Liittouma johti historiallista marssia hallintorakennuksille 9. elokuuta 1956. Aktivismin seurauksena Meerille annettiin ensimmäinen “pannamääräys” vuonna 1952 (“pannaus” oli osa vuonna 1950 voimaan tullutta kommunismin hävittämislakia. Pannamääräyksen saanut henkilö sai liikkua vain rajoitetusti, tavata rajoitetun määrän ihmisiä kerralla, ja esti tätä julkaisemasta mitään).
1960-luvulla Meer järjesti yömielenosoituksia anti-apartheidien joukkovangitsemisia vastaan ilman oikeudenkäyntiä. 1970-luvulla hän sai uuden pannamääräyksen, ja pian hänet vangittiin ilman oikeudenkäyntiä. Pidätyksen syynä oli Meerin pyrkimykset järjestää poliittinen kokous Musta tietoisuus -liikkeen johtohahmo Steve Bikon kanssa. Fatima Meer selvisi täpärästi häneen kohdistuneesta salamurhayrityksestä pian vapautumisensa jälkeen vuonna 1976, jolloin häntä ammuttiin hänen perheensä kodissa Durbanissa, mutta hän selviytyi vahingoitta. Hänen poikansa Rashid lähti maanpakoon samana vuonna. Meeriin kohdistui toinen hyökkäys, josta hän syytti Musta tietoisuus -liikettä.
Hän tuki vankasti Iranin vallankumousta ja boikotoi Salman Rushdien matkaa Etelä-Afrikkaan vuonna 1998 väittäen tätä jumalanpilkkaajaksi.
Tutkija ja kirjailija

Meer oli University of Natalin työntekijä vuosina 1956 – 1988, jonka lisäksi hän oli vieraileva professori lukuisissa yliopistoissa Etelä-Afrikassa, Yhdysvalloissa, Intiassa, Mauritiuksella, Karibialla ja Britanniassa. Hän oli myös London School of Economicsin jäsen. Meer sai kaksi kunniatohtoruutta työstään naisten ja ihmisoikeuksien puolesta.
Tutkija ja kirjailija > Kirjat

Portrait of Indian South Africans
Apprenticeship of a Mahatma
Race and Suicide in South Africa
Documents of Indentured Labour
The South African Gandhi: The Speeches and Writings of M.K. Gandhi
Resistance in the Townships
Passive Resistance
Higher than Hope (ensimmäinen virallinen Nelson Mandela elämäkerta, ja se on käännetty 13:lle kielelle.)
Palkinnot

Union of South African Journalists Award (1975)
Imam Abdullah Haroon Award for the Struggle against Oppression and Racial Discrimination (1990)
Vishwa Gurjari Award for Contribution to Human Rights (1994)
Kuolema

Fatima Meer kuoli halvauskohtaukseen. 81-vuotiaana St. Augustine's Hospitalissa, Durbanissa, 12. maaliskuuta 2010.
Hong Chau

| Hong Chau |
| --- | --- |
 Hong Chau vuonna 2018.
Henkilötiedot
Syntynyt: 25. kesäkuuta 1979 (ikä 45) Thaimaa
Ammatti:  näyttelijä
Lapset:  1
Näyttelijä
Aktiivisena:  2006–
Merkittävät roolit:  Downsizing The Whale
Aiheesta muualla
IMDb 
Elonet
AllMovie
Hong Chau (vietn. Hồng Châu; s. 25. kesäkuuta 1979 Thaimaa) on yhdysvaltalainen näyttelijä. Hän tuli tunnetuksi roolistaan Ngoc Lan Tranina elokuvassa Downsizing (2017), josta hän sai parhaan naissivuosan Golden Globe -ehdokkuuden. Sittemmin hän esiintyi muun muassa televisiosarjoissa Watchmen (2019) ja Homecoming (2018–2020).
Ennen rooliaan Downsizingissa Chau esiintyi muun muassa elokuvassa Inherent Vice (2014) sekä televisiosarjoissa Treme (2011–2013) ja A to Z (2014–2015). Vuonna 2019 hän näytteli päärooleja elokuvissa American Woman ja Driveways. Vuonna 2022 hän esiintyi sivurooleissa elokuvissa Showing Up, The Whale ja The Menu. Roolistaan The Whalessä Chau sai parhaan naissivuosan Oscar-ehdokkuuden.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2014 | Inherent Vice | Jade |  |
| 2017 | Downsizing | Ngoc Lan Tran |  |
| 2018 | Duck Butter | Glow |  |
| 2019 | Driveways | Kathy |  |
| 2019 | American Woman | Jenny Shimada |  |
| 2020 | Artemis Fowl | Opal Koboi | kreditoimaton äänirooli |
| 2022 | Showing Up | Jo Tran |  |
| 2022 | The Whale | Liz |  |
| 2022 | The Menu | Elsa |  |
| 2023 | Asteroid City | Polly |  |
| 2024 | Kinds of Kindness | Sarah / Sharon / Aka |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 2006 | Finding My America | Minh | Jakso: ”The Road Trip Begins” |
| 2008 | The Sarah Silverman Program | aasialainen hieroja | Jakso: ”Patriot Tact” |
| 2010 | Ensisilmäyksellä | Cook Pu | Jakso: ”Nappisuoritus” |
| 2010 | Trenches | Wing | päärooli; 10 jaksoa |
| 2010 | NCIS Rikostutkijat | Molly Choi | Jakso: ”Kuin peiliin katsoisi” |
| 2010 | My Boys | Audrey | Jakso: ”Puss ’N’ Glutes” |
| 2010 | $h*! My Dad Says | DJ | Jakso: ”Code Ed” |
| 2011–2013 | Treme | Linh | 13 jaksoa |
| 2012 | C.S.I. | Julie Blanch | Jakso: ”Ystävän kuolema” |
| 2012 | Onnea matkaan, Charlie! | Theresa | Jakso: ”Welcome Home” |
| 2014–2015 | A to Z | Lora | päärooli; 13 jaksoa |
| 2017 | Big Little Lies | Jackie | 6 jaksoa |
| 2017 | American Dad! | korealainen vakooja (ääni) | Jakso: ”Casino Normale” |
| 2018 | BoJack Horseman | Pickles Aplenty (ääni) | 5 jaksoa |
| 2018 | Forever | Sarah | Jakso: ”Andre and Sarah” |
| 2018–2020 | Homecoming | Audrey Temple | päärooli; 11 jaksoa |
| 2019 | Watchmen | Lady Trieu | päärooli; 4 jaksoa |
| 2023 | The Night Agent | Diane Farr | päärooli; 10 jaksoa |
| 2023 | Poker Face | Marge | Jakso: ”The Night Shift” |
Aiheesta muualla

Hong Chau Internet Movie Databasessa. (englanniksi)
Hong Chau Elonetissä.
Hong Chau Allmoviessa (englanniksi)
Hot Coffee

Hot Coffee on modi toimintaseikkailupeliin Grand Theft Auto: San Andreas. Se toimii myös huijauskoodina PlayStation 2:lle, mutta sen toimiminen ei ole yhtä vaivatonta kuin Microsoft Windowsilla pelatessa.
Modifikaatio antaa pelihahmolle mahdollisuuden harrastaa seksiä tyttöystävänsä kanssa. Pelinkehittäjä Rockstar Games joutui suureen mediapyöritykseen modin julkaisun jälkeen.
Modi korvaa pelin ..data\script-kansiosta löytyvän ”main.scm”-tiedoston. Modin tekijä PatrickW on avannut tuon tiedoston ja löytänyt sieltä sattumalta threadin, joka sisältää koodin pelin seksikohtauksiin. PatrickW:n mukaan tämä thread oli poistettu käytöstä, jolloin hän otti sen uudelleen käyttöön. Version 2.1 jälkeen PatrickW veti modinsa pois jaosta helpottaakseen Rockstar Gamesin tilannetta.
Kehitysvaiheet

9. kesäkuuta 2005 PatrickW julkaisi ensimmäisen version Hot Coffee -modista.
12. kesäkuuta 2005 PatrickW julkaisi Hot Coffee -modistaan 2.0-version, joka lisäsi alastonmallinnuksen tyttöystävälle sekä kaksi muuta toimintoa.
16. kesäkuuta 2005 PatrickW julkaisi modin pelin Xbox-versiolle.
17. kesäkuuta 2005 PatrickW julkaisi modistaan version 2.1, joka oli viimeinen versio. Versio 2.1 korjaa yhden modia käytettäessä esiintyneen bugin sekä poistaa rajoituksen, joka esti pelaajaa käymästä tyttöystävänsä luona enempää kuin yhden kerran päivässä (pelin ajassa 24 minuuttia).
Aiheesta muualla

Modin tekijän kotisivut
Fiza

| Fiza |
| --- | --- |

Ohjaaja:  Khalid Mohamed
Käsikirjoittaja:  Khalid Mohamed
Tuottaja:  Pradeep Guha
Säveltäjä:  Anu Malik A. R. Rahman Ranjit Barot
Kuvaaja:  Santosh Sivan
Leikkaaja:  A. Sreekar Prasad
Pääosat:  Karisma Kapoor Hrithik Roshan Jaya Bachchan
Valmistustiedot
Valmistusmaa:  Intia
Tuotantoyhtiö:  The Culture Company UTV Motion Pictures
Levittäjä:  UTV Motion Pictures Netflix
Ensi-ilta:  8. syyskuuta 2000
Kesto:  170 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Fiza on vuonna 2000 ensi-iltansa saanut intialainen hindinkielinen draamaelokuva, jonka ohjasi ja kirjoitti Khalid Mohamed. Pääosia näyttelivät Karisma Kapoor, Hrithik Roshan ja Jaya Bachchan.
Juoni

Fizan veli Aman katosi Mumbain mellakoissa vuonna 1993, ja kuusi vuotta myöhemmin Fiza lähtee etsimään tätä. Hänen kauhukseen veli on liittynyt terroristiryhmään.
Näyttelijät

| 0 | 1 | 2 |
| --- | --- | --- |
|  Karisma Kapoor  | … |  Fiza Ikramullah   |
|  Hrithik Roshan  | … |  Amaan Ikramullah   |
|  Jaya Bachchan  | … |  Nishatbi Ikramullah   |
|  Neha  | … |  Shehnaz   |
|  Asha Sachdev  | … |  Ulfat   |
|  Bikram Saluja  | … |  Anirudh   |
|  Isha Koppikar  | … |  Gitanjali   |
|  Johnny Lever  | … |  Koomikko   |
|  Manoj Bajpai  | … |  Murad Khan   |
|  Sushmita Sen  | … |  Erikoisesiintyminen laulussa ”Mehboob Mere”   |
Vastaanotto

Box Office India julisti Fizan ”semihitiksi”.
Palkinnot

Paras naispääosa – Karisma Kapoor
Paras naissivuosa – Jaya Bachchan
Paras naispääosa – Karisma Kapoor
Paras naissivuosa – Jaya Bachchan
Paras ohjaus – Khalid Mohamed
Paras miespääosa – Hrithik Roshan
Paras naispääosa – Karisma Kapoor
Paras naissivuosa – Jaya Bachchan
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Aaja Mahiya” | Gulzar | Anu Malik | Udit Narayan, Alka Yagnik |  |  |  |  |  |
| 2. | ”Mehboob Mere” | Tejpal Kaur | Anu Malik | Sunidhi Chauhan, Karsan Sargathia |  |  |  |  |  |
| 3. | ”Tu Fiza Hai” | Gulzar | Anu Malik | Alka Yagnik, Sonu Nigam, Prashant Samadhar |  |  |  |  |  |
| 4. | ”Gaya Gaya Dil” | Sameer | Anu Malik | Sonu Nigam |  |  |  |  |  |
| 5. | ”Piya Haji Ali” | Shaukat Ali | A. R. Rahman | A. R. Rahman, Kadar Ghulam Mushtafa, Murtaza Ghulam Mushtafa, Srinivas |  |  |  |  |  |
| 6. | ”Na Leke Jao” | Gulzar | Anu Malik | Jaspinder Narula |  |  |  |  |  |
| 7. | ”Mere Watan: Amaan’s Fury” | – | Ranjit Barot | Shaukat Ali, Zubeen Garg |  |  |  |  |  |
| 8. | ”Aankh Milaoongi” | Sameer | Anu Malik | Asha Bhosle |  |  |  |  |  |
Aiheesta muualla

Fiza Internet Movie Databasessa (englanniksi)
Fiza AllMoviessa. (englanniksi)
Igor Železovski

Igor Železovski
Igor Nikolajevitš Železovski (ven. Игорь Николаевич Железовский, valkoven. Ігар Мікалаевіч Жалязоўскі, Ihar Mikalajevitš Žaljazouski, 1. heinäkuuta 1963 Orša – 12. kesäkuuta 2021) oli valkovenäläinen pikaluistelija, joka edusti myös Neuvostoliittoa.
Železovski saavutti olympialaisissa kahdesti 1000 metrillä mitalin: hopeaa Lillehammerista 1994 ja pronssia Calgarysta 1988; Lillehammerissa hän edusti Valko-Venäjää ja Calgaryssa Neuvostoliittoa. Sprinttiluistelun maailmanmestaruuden hän voitti kuusi kertaa: 1985, 1986, 1989, 1991, 1992 ja 1993. Lisäksi hän sai pronssia 1990. Maailmancupin kokonaiskilpailun hän voitti 1000 metrillä 1991, 1992 ja 1993 ja oli lisäksi kolmas 1994. 500 metrin maailmancupissa hän oli kolmas 1993. Hänen saavutuksiinsa lukeutuvat myös juniorien yleisluistelun MM-hopea 1982 ja viisi Neuvostoliiton sprinttiluistelun mestaruutta.
Hän piti aikoinaan hallussaan myös useita maailmanennätyksiä.
Hong Kong 97

| Hong Kong 97 |
| --- | --- |
Julkaistu:  1995
Lajityyppi:  multidirectional shooter -peli (en)
Pelimuoto:  yksinpeli
Alusta:  Super Nintendo Entertainment System
Jakelumuoto:  Levyke
Lisää peliartikkeleitaVideopelien teemasivulla
Hong Kong 97 (tyyliteltynä HONGKONG1997) on HappySoftin kehittämä shoot 'em up -peli, joka julkaistiin vuonna 1995 Super Nintendo Entertainment Systemille. Peli on saanut huonon maineen huonosta laadustaan.
Juoni

Peli sijoittuu vuoteen 1997, jolloin kiinalaisia alkaa siirtyä Hongkongiin, ja seurauksena on rikollisuuden lisääntyminen. Hongkong lähettää Bruce Leen sukulaisen, Chinin (joka näyttää Jackie Chanilta Wheels on Meals-elokuvassa) tappamaan kaikki 1,2 miljardia kiinalaista. Kiinalaiset lähettävät Chinin perään kuolleen johtajan Tong Shau Pingin (Deng Xiaoping), joka on muutettu aseeksi. Pelin tarkoituksena on tappaa kiinalaiset ja Tong Shau Ping.
Pelaaminen

Pelin tarkoituksena on tappaa kiinalaisia, joita kävelee koko ajan ruudun poikki ylhäältä alas. Joskus tapetut viholliset pudottavat esineitä, joita ovat vihreä pallo, joka tappaa Chinin jos tämä tähän koskee, sekä huumeruiske, joka antaa Chinille hetken voittamattomuuden. Chin kuitenkin kuolee, jos häneen osutaan kerran.
Kun aikaa on kulunut tarpeeksi, Tong Shau Pingin pää ilmestyy ruudulle, jonka pelaajan tulee tappaa. Jos pelaaja onnistuu, peli jatkuu samalla tavalla siihen asti, kunnes pelaaja kuolee. Tämän jälkeen ruudulle ilmestyy aito kuva kuolleesta ruumiista, jonka yläpuolella lukee verinen teksti, "Dead Chin", kun taas alhaalla lukee "Chin is DEAD!". Tämän jälkeen tulee lopputekstit ja peli alkaa alusta. Kuva on otettu japanilaisesta New Death File III -Mondo-dokumentista.
Peli on eräs harvoista (jopa mahdollisesti ainut) Super Nintendo Entertainment Systemille julkaistuista peleistä, jossa sanotaan englanninkielen kirosana "fucking".
Aiheesta muualla

Hong Kong 97 Internet Movie Databasessa (englanniksi)
IFAB

International Football Association Board eli IFAB on jalkapallon säännöistä päättävä kansainvälinen elin.
Elimen perustivat vuonna 1886 Yhdistyneen kuningaskunnan neljän osan (Englannin, Skotlannin, Walesin ja Pohjois-Irlannin; viimeksi mainittu kattoi ennen Irlannin itsenäistymistä koko Irlannin saaren) jalkapalloliitot yhtenäistämään lajin säännöt. Kansainvälinen jalkapalloliitto Fifa liittyi mukaan vuonna 1913.
Elin kokoontuu nykyisin kahdesti vuodessa. Päätöksen läpiviemiseen tarvitaan kuusi ääntä kahdeksasta. Fifalla on käytössään neljä ääntä. Lisäksi perustajaliitoilla on yksi ääni kullakin.
Aiheesta muualla

Elimen historiaa (englanniksi)
Euroopan unionin nimisuojajärjestelmä elintarvikkeille

Euroopan unionin nimisuojajärjestelmä elintarvikkeille on Euroopan unionin asettama elintarvikkeiden valmistustapaa ja -paikkaa rajoittava säännös joidenkin elintarvikkeiden kohdalla. Se sisältää kolme tapaa suojata elintarvikkeiden nimityksiä. Kullakin suojalla on oma EU-tunnus. Merkinnät tulivat pakollisiksi 1. syyskuuta 2009 alkaen.
Nimisuojatavat > SAN

Suojattu alkuperänimitys (SAN) määrittelee tuotteen tuotannon, jalostuksen ja käsittelyn siten, että niiden on tapahduttava tietyllä maantieteellisellä alueella sekä tunnetulla ja vahvistetulla ammattitaidolla. Siten sen laatu tai ominaisuudet johtuvat tästä alueesta, esimerkiksi siellä tuotetusta raaka-aineesta.
Suomalaisia suojattuja alkuperänimityksiä ovat Lapin Puikula (1997), Lapin Poron liha (2009), Lapin Poron kuivaliha (2010), Lapin Poron kylmäsavuliha (2011) ja Kitkan viisas (2013). Muita tunnettuja alkuperänimityksiä ovat esimerkiksi italialainen Parman kinkku (ital. Prosciutto di Parma) ja kreikkalainen Kalamata-oliiviöljy.
Nimisuojatavat > SMM

Suojattu maantieteellinen merkintä (SMM) määrittelee, että tuotannon ja sen maantieteellisen alkuperän on liityttävä ainakin yhdessä tuotanto-, jalostus- tai käsittelyvaiheessa, jolloin se saa oman erityisluonteen. Osa raaka-aineesta voi olla peräisin alueen ulkopuolelta.
Suomessa tällainen merkintä on Kainuun rönttösellä (2008) ja Puruveden muikulla (2013). Muita maantieteellisesti suojattuja nimityksiä ovat muun muassa Ardennien kinkku (ransk. Jambon d'Ardenne) Belgiasta ja Lyypekin marsipaani (saks. Lübecker Marzipan)  Saksasta.
Nimisuojatavat > APT

Aito perinteinen tuote (APT) korostaa tuotteen perinteistä koostumusta tai tuotantotapaa. Sitä voidaan valmistaa missä tahansa Euroopan unionin jäsenvaltiossa, mutta rekisteröidyn valmistusmenetelmän mukaan.
Suomalaisia APT-tuotteita ovat sahti, kalakukko ja karjalanpiirakka. Muualla Euroopan unionissa vastaavia elintarvikkeita ovat esimerkiksi italialainen mozzarella-juusto ja ruotsalainen falukorv-makkara.
Historia

Suojan juuret juontuvat Pariisin Konventioon vuonna 1883 ja Madridin sopimukseen 1891. Alkujaan suojausten tarkoituksena oli suojata Ranskan, Italian, Portugalin, Espanjan, Kreikan, Belgian ja Luxemburgin viinejä, juustoja ja muitakin elintarvikkeita. Ensimmäinen suojattu elintarvike oli ranskalainen Roquefort-juusto vuonna 1922. Ranskassa otettiin käyttöön käsite Appellation d’origine contrôlée eli AOC, joka kertoo, että tuote on peräisin tietyltä alueelta. Nimitys voidaan myöntää viineille, juustoille, voille ja joillekin muille maatalouden tuotteille, joiden tuotantoalueen ja valmistustavan tulee vastata alkuperän suojauksen yhteydessä sovittuja ehtoja. Samppanja on tunnettu esimerkki alkuperäisnimityksen suojaamisesta. Vaikka kuohuviini valmistettaisiin hyvin tarkkaan samoin kuin samppanja, vain sellaista kuohuviiniä saa kutsua samppanjaksi, jonka rypäleet ovat kasvaneet tietyllä Champagnen maakunnan alueella.
Ranskan hallitus perusti alkuperäisnimitysten instituutin (INAO) vuonna 1935 valvomaan nimityksiä. Vaikka käsite liitetään yleisimmin viineihin, tuotenimien suojaaminen alkoi, kun Kaarle VI (Ranska) julisti Roquefortin luolat suojelluiksi ja antoi seudun asukkaille yksinoikeuden käyttää niitä juuston kypsyttämiseen. Väärennetyn Roquefort-juuston myyminen on ollut rangaistava teko vuodesta 1666 alkaen. Ranskassa AOC-merkinnät liittyvät perinteisesti viinialueisiin, joihinkin siidereihin ja juustoihin, kuten Roquefort ja Camembert. Myös Portugalissa, Itävallassa ja Etelä-Afrikassa on otettu käyttöön AOC-merkintää vastaavia järjestelmiä.
Nimisuojatut elintarvikkeet

Nimisuojatut elintarvikkeet on luetteloitu EU:n DOOR-tietokantaan. Rekisteröidyistä viineistä ja muista alkoholituotteista on omat luettelonsa.
Nimisuojattujen elintarvikkeiden luettelossa oli lokakuussa 2018 yhteensä 1 438 rekisteröityä elintarviketta. Tuotteista oli suomalaisia 10, ruotsalaisia 8, italialaisia 298, ranskalaisia 248, espanjalaisia 198 ja norjalaisia 2. Virolaisia elintarvikkeita ei listalla ollut.
Aiheesta muualla

EU:n ajantasainen luettelo nimisuojatuista tuotteista
Imagine

Imagine voi tarkoittaa seuraavia asioita:
Imagine, John Lennonin albumi vuodelta 1971.
”Imagine”, John Lennon kappale samannimiseltä albumilta.
Imagine, Armin van Buurenin albumi vuodelta 2008.
Imagine, Eva Cassidyn albumi vuodelta 2002.
”Imagine”, Snoop Doggin kappale.
Imagine Entertainment, elokuva- ja televisiotuotantoyhtiö
Imagine Publishing, Britanniassa toiminut aikakauslehtien julkaisija.
Imagine Software, brittiläinen videopelien kehittäjä ja julkaisija
Imagine, Impulsen kehittämä 3D-mallinnusohjelma Amigalle
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Imagine”, voi hakea sivunnimihaulla, laajalla sivunnimihaulla tai tekstihaulla.
Hwang Geum-suk

| Mitalit> Maa:   Etelä-Korea.Naisten maahockey. Olympialaiset  | Mitalit> Maa:   Etelä-Korea.Naisten maahockey. Olympialaiset  | Mitalit> Maa:   Etelä-Korea.Naisten maahockey. Olympialaiset  | Maa:   Etelä-Korea> Naisten maahockey. |
| --- | --- | --- | --- |
|  Hopeaa | Soul 1988 |  |  |
Hwang Geum-suk (hangul: 황금숙, s. 13. joulukuuta 1965) on eteläkorealainen kilpauransa päättänyt maahockeypelaaja ja olympiamitalisti.
Hwang kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.
Formula 3000 -kausi 2001

Formula 3000 -kausi 2001 oli FIA:n International Formula 3000 -sarjan 17. kausi. Kausi alkoi 31. maaliskuuta Brasiliasta ja päättyi 15. syyskuuta Italian Monzaan. Kilpailut ajettiin Formula 1 -sarjan kisaviikonloppujen yhteydessä.
Kauden mestaruuden voitti brittiläinen Justin Wilson. Toiseksi sijoittui australialainen Mark Webber ja kolmanneksi tšekkiläinen Tomáš Enge.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  Super Nova Racing | 1 |  Mark Webber | Kaikki |
|  Super Nova Racing | 2 |  Mario Haberfeld | Kaikki |
|  Petrobras Junior Team | 3 |  Antônio Pizzonia | Kaikki |
|  Petrobras Junior Team | 4 |  Ricardo Sperafico | Kaikki |
|  Team Astromega | 5 |  Ananda Mikola | 1–3 |
|  Team Astromega | 5 |  Dino Morelli | 4–8 |
|  Team Astromega | 5 |  Enrico Toccacelo | 9–12 |
|  Team Astromega | 6 |  Giorgio Pantano | Kaikki |
|  European Minardi F3000 | 7 |  David Saelens | 1–8, 10–12 |
|  European Minardi F3000 | 7 |  Tomas Scheckter | 9 |
|  European Minardi F3000 | 8 |  Andrea Piccini | Kaikki |
|  Coca-Cola Nordic Racing | 9 |  Tomáš Enge | 1–11 |
|  Coca-Cola Nordic Racing | 9 |  Jaroslav Janiš | 12 |
|  Coca-Cola Nordic Racing | 10 |  Justin Wilson | Kaikki |
|  F3000 Prost Junior Team | 11 |  Nicolás Filiberti | 1–4 |
|  F3000 Prost Junior Team | 11 |  Stéphane Sarrazin | 5 |
|  F3000 Prost Junior Team | 11 |  Jonathan Cochet | 6–9 |
|  F3000 Prost Junior Team | 11 |  Norberto Fontana | 10–12 |
|  F3000 Prost Junior Team | 12 |  Gabriele Varano | 1–5 |
|  F3000 Prost Junior Team | 12 |  Zsolt Baumgartner | 6–12 |
|  Arden Team Russia | 15 |  Darren Manning | Kaikki |
|  Arden Team Russia | 16 |  Viktor Maslov | Kaikki |
|  Red Bull Junior Team F3000 | 17 |  Patrick Friesacher | Kaikki |
|  Red Bull Junior Team F3000 | 18 |  Antonio García | 1–4 |
|  Red Bull Junior Team F3000 | 18 |  Ricardo Mauricio | 5–12 |
|  Coloni F3000 | 19 |  Fabrizio Gollin | Kaikki |
|  Coloni F3000 | 20 |  Rodrigo Sperafico | 1–9 |
|  Coloni F3000 | 20 |  Marc Goossens | 10–12 |
|  DAMS | 21 |  Sébastien Bourdais | Kaikki |
|  DAMS | 22 |  Derek Hill | Kaikki |
|  KTR | 25 |  Bas Leinders | Kaikki |
|  KTR | 26 |  Joël Camathias | Kaikki |
|  Kid Jensen Racing | 27 |  Justin Keen | 1–2 |
|  Kid Jensen Racing | 28 |  Yann Goudy | 1 |
|  Kid Jensen Racing | 28 |  Gianluca Calcagni | 2 |
|  Durango Formula | 29 |  Gabriele Lancieri | Kaikki |
|  Durango Formula | 30 |  Jaime Melo | 1–9 |
|  Durango Formula | 30 |  Antonio García | 10–12 |
Kilpailukalenteri

| Kisa | Rata | Päivämäärä | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- | --- |
| 1 |  Autódromo José Carlos Pace | 31. maaliskuuta |  Jaime Melo |  Antônio Pizzonia |  Justin Wilson |  Coca-Cola Nordic Racing | Raportti |
| 2 |  Autodromo Enzo e Dino Ferrari | 15. huhtikuuta |  Mark Webber |  Mark Webber |  Mark Webber |  Super Nova Racing | Raportti |
| 3 |  Circuit de Catalunya | 28. huhtikuuta |  Justin Wilson |  Justin Wilson |  Tomáš Enge |  Coca-Cola Nordic Racing | Raportti |
| 4 |  Österreichring | 13. toukokuuta |  Sébastien Bourdais |  Giorgio Pantano |  Justin Wilson |  Coca-Cola Nordic Racing | Raportti |
| 5 |  Circuit de Monaco | 27. toukokuuta |  Mark Webber |  Mark Webber |  Mark Webber |  Super Nova Racing | Raportti |
| 6 |  Nürburgring | 23. kesäkuuta |  Tomáš Enge |  Giorgio Pantano |  Tomáš Enge |  Coca-Cola Nordic Racing | Raportti |
| 7 |  Circuit de Nevers Magny-Cours | 30. kesäkuuta |  Tomáš Enge |  Mark Webber |  Mark Webber |  Super Nova Racing | Raportti |
| 8 |  Silverstone Circuit | 14. heinäkuuta |  Tomáš Enge |  Sébastien Bourdais |  Sébastien Bourdais |  DAMS | Raportti |
| 9 |  Hockenheimring | 28. heinäkuuta |  Ricardo Sperafico |  Tomáš Enge |  Antônio Pizzonia |  Petrobras Junior Team | Raportti |
| 10 |  Hungaroring | 19. elokuuta |  Justin Wilson |  Giorgio Pantano |  Justin Wilson |  Coca-Cola Nordic Racing | Raportti |
| 11 |  Circuit de Spa-Francorchamps | 1. syyskuuta |  Ricardo Sperafico |  Mario Haberfeld |  Ricardo Sperafico |  Petrobras Junior Team | Raportti |
| 12 |  Autodromo Nazionale Monza | 15. syyskuuta |  Antônio Pizzonia |  Antônio Pizzonia |  Giorgio Pantano |  Team Astromega | Raportti |
Mestaruuspisteet > Kuljettajat

Käännös suomeksi